title: Nõukogu direktiiv 2009/117/EÜ, 25. juuni 2009 , millega muudetakse direktiivi 91/414/EMÜ parafiinõli CASi nr 8042-47-5 lisamiseks toimeainete hulka (EMPs kohaldatav tekst)

text:
               9.9.2009

               ET

               Euroopa Liidu Teataja

               L 237/11

      NÕUKOGU DIREKTIIV 2009/117/EÜ,
   25. juuni 2009,
   millega muudetakse direktiivi 91/414/EMÜ parafiinõli CASi nr 8042-47-5 lisamiseks toimeainete hulka
   (EMPs kohaldatav tekst)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Direktiivi 91/414/EMÜ artikli 8 lõikes 2 on sätestatud, et liikmesriik võib 12 aasta jooksul pärast kõnealuse direktiivi teatavakstegemist lubada turule viia taimekaitsevahendeid, mis sisaldavad kõnealuse direktiivi I lisas loetlemata toimeaineid, mis on juba turul kaks aastat pärast teatavakstegemise kuupäeva, samal ajal kui neid toimeaineid tööprogrammi raames järk-järgult uuritakse.

               (2)

               Komisjoni määrustes (EÜ) nr 1112/2002 (2) ja (EÜ) nr 2229/2004 (3) on sätestatud direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad ja kehtestatud loetelu toimeainetest, mida tuleb hinnata nende võimalikuks kandmiseks direktiivi 91/414/EMÜ I lisasse. Parafiinõli CASi nr 8042-47-5 kuulub nimetatud loetelusse.

               (3)

               Parafiinõli CASi nr 8042-47-5 toimet inimeste tervisele ja keskkonnale on teataja kavandatud kasutusviiside puhul hinnatud vastavalt määruste (EÜ) nr 1112/2002 ja (EÜ) 2229/2004 sätetele. Kõnealuste määrustega on määratud ka referentliikmesriigid, kes peavad esitama asjakohased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 2229/2004 artikli 10 lõikele 1. Parafiinõli CASi nr 8042-47-5 puhul oli referentliikmesriigiks Kreeka ja kogu asjakohane teave esitati 30. aprillil 2008 ja 7. mail 2008.

               (4)

               Liikmesriigid ja EFSA koostasid hindamisaruande kohta vastastikused eksperdihinnangud ning aruanne esitati komisjonile 19. detsembril 2008 EFSA teadusliku aruandena parafiinõli CASi nr 8042-47-5 kohta. Liikmesriigid ja komisjon vaatasid selle aruande läbi alalises toiduahela ja loomatervishoiu komitees ning see vormistati 12. aprillil 2009 komisjoni läbivaatamisaruandena parafiinõli CASi nr 8042-47-5 kohta.

               (5)

               Kõnealuse toimeaine hindamisel on esile kerkinud terve rida küsimusi. Eelkõige ei ole hindamise käigus esitatud tõendid piisavad, et tõendada selle aine ohutust ettevõtjate, töötajate, juuresolijate ja tarbijate seisukohast. Seega ei olnud selles etapis esitatud andmete põhjal võimalik järeldada, kas kriteeriumid parafiinõli CASi nr 8042-47-5 kandmiseks direktiivi 91/414/EMÜ I lisasse on täidetud.

               (6)

               Komisjon palus teatajal esitada omapoolsed märkused vastastikuste eksperdihinnangute tulemuste kohta ning teatada, kas ta kavatseb tulevikus aine kasutamist toetada või mitte. Teataja esitas oma märkused, mida on tähelepanelikult uuritud. Teataja esitatud argumentidele vaatamata leidis komisjon esialgu, et tuvastatud probleeme ei olnud võimalik täielikult välistada.

               (7)

               Nõukogule esitatud teabest nähtub siiski, et mureküsimused on seotud spetsifikatsioonide puudumisega ning need saaks lahendada aine puhtuse tõendamisega. Eelkõige, nagu on märgitud EFSA teaduslikus aruandes, ei ole toksikoloogilisest aspektist põhjust muretsemiseks, kui on võimalik tõendada, et parafiinõlid on kõrge puhtusastmega (s.o 100 %). Parafiinide spetsifikatsioonid on kindlaks määratud Euroopa farmakopöas. Võib eeldada, et kavandatud kasutustingimustel vastavad parafiinõli CASi nr 8042-47-5 sisaldavad taimekaitsevahendid üldiselt direktiivi 91/414/EMÜ artikli 5 lõike 1 punktides a ja b sätestatud tingimustele, eelkõige juhul, kui nad vastavad sellistele tehnilistele spetsifikatsioonidele. Seetõttu on asjakohane kanda parafiinõli I lisasse pärast teatajatelt kinnitavate andmete saamist, millega tõendatakse, et toimeaine vastab sellistele spetsifikatsioonidele.

               (8)

               Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Seetõttu on asjakohane nõuda seoses parafiinõliga CASi nr 8042-47-5, et teataja esitaks täiendavat teavet toimeaine tehniliste spetsifikatsioonide kohta.

               (9)

               Toimeaine I lisasse kandmisele peaks eelnema piisav ajavahemik, mille jooksul liikmesriigid ja huvitatud isikud jõuaksid aine loetellu lisamisest tulenevate uute nõuete täitmiseks valmistuda.

               (10)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetellu kandmist anda liikmesriikidele kuus kuud parafiinõli CASi nr 8042-47-5 sisaldavate taimekaitsevahendite kehtivate lubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas sätestatud tingimuste täitmine. Liikmesriigid peaksid direktiivi 91/414/EMÜ kohaselt kehtivaid lube vastavalt vajadusele kas muutma, need asendama või tühistama. Erandina nimetatud tähtajast tuleks ette näha pikem ajavahemik iga taimekaitsevahendit ja iga kavandatud kasutust käsitleva täieliku, III lisa kohase toimiku esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (11)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (4) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisel seoses andmetele juurdepääsuga. Raskuste vältimiseks tulevikus on seega vaja täpsustada liikmesriikide kohustusi, eelkõige kohustust kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele või loaomanikele kaasa uusi kohustusi võrreldes I lisa muutmiseks seni vastu võetud direktiividega.

               (12)

               Seega on asjakohane direktiivi 91/414/EMÜ vastavalt muuta.

               (13)

               Alalise toiduahela ja loomatervishoiu komitee arvamuse puudumise tõttu ei ole komisjon saanud vastu võtta sätteid, mis ta kavandas vastavalt nõukogu direktiivi 91/414/EMÜ artiklis 19 sätestatud menetlusele.

               (14)

               Kooskõlas paremat õigusloomet käsitleva institutsioonidevahelise kokkuleppe (5) punktiga 34 julgustatakse liikmesriike koostama nende endi jaoks ja ühenduse huvides vastavustabeleid, kus on võimalikult suures ulatuses välja toodud vastavus käesoleva direktiivi ja ülevõtmismeetmete vahel, ning need üldsusele kättesaadavaks tegema,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. juuniks 2010. Liikmesriigid edastavad nimetatud normide teksti viivitamatult komisjonile.
   Nad kohaldavad kõnealuseid sätteid alates 1. juulist 2010.
   Kui liikmesriigid need sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vastavalt direktiivile 91/414/EMÜ muudavad liikmesriigid vajaduse korral parafiinõli CASi nr 8042-47-5 toimeainena sisaldavate taimekaitsevahendite kehtivaid lube või tühistavad need load hiljemalt 30. juuniks 2010.
   Eelkõige kontrollivad nad nimetatud tähtpäevaks, et kõnealuse direktiivi I lisas parafiinõli CASi nr 8042-47-5 suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning et loaomanikul on olemas kõnealuse direktiivi artikli 13 tingimuste kohaselt II lisa nõuetele vastav toimik või sellele juurdepääs.
   2.   Erandina lõikest 1 hindavad liikmesriigid hiljemalt 31. detsembriks 2009 uuesti iga lubatud taimekaitsevahendit, mis sisaldab parafiinõli CASi nr 8042-47-5 kas ainsa toimeainena või ühena mitmest toimeainest, mis kõik on loetletud direktiivi 91/414/EMÜ I lisas, lähtudes direktiivi 91/414/EMÜ VI lisas sätestatud ühtsetest põhimõtetest, tuginedes kõnealuse direktiivi III lisa nõuetele vastavale toimikule ja võttes arvesse kõnealuse direktiivi I lisa selle kande B osa, mis puudutab parafiinõli CASi nr 8042-47-5. Sellest hinnangust lähtudes otsustavad liikmesriigid, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast seda toimivad liikmesriigid järgmiselt:

               a)

               parafiinõli CASi nr 8042-47-5 ainsa toimeainena sisaldava taimekaitsevahendi puhul vajaduse korral muudetakse luba või tühistatakse see hiljemalt 30. juuniks 2014 või

               b)

               parafiinõli CASi nr 8042-47-5 ühena mitmest toimeainest sisaldava taimekaitsevahendi puhul vajaduse korral muudetakse luba või tühistatakse see hiljemalt 30. juuniks 2014 või kuupäevaks, mis on sellise muutmise või tühistamise jaoks ette nähtud direktiivis või direktiivides, millega asjaomane aine või ained kanti direktiivi 91/414/EMÜ I lisasse, olenevalt sellest, milline kuupäev on hilisem.

         Artikkel 4
   Käesolev direktiiv jõustub 1. jaanuaril 2010.
   Artikkel 5
   Käesolev direktiiv on adresseeritud liikmesriikidele.

      Luxembourg, 25. juuni 2009

            Nõukogu nimel

            eesistuja

         L. MIKO

      (1)  EÜT L 230, 19.8.1991, lk 1.

      (2)  EÜT L 168, 27.6.2002, lk 14.

      (3)  ELT L 379, 24.12.2004, lk 13.

      (4)  EÜT L 366, 15.12.1992, lk 10.

      (5)  ELT C 321, 31.12.2003, lk 1.

      LISA
      Direktiivi 91/414/EMÜ I lisas oleva tabeli lõppu lisatakse järgmine kanne:

                     Number

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „Parafiinõli
                     CASi nr 8042-47-5
                     CIPACi nr puudub

                        parafiinõli

                     Euroopa farmakopöa 6.0

                     1. jaanuar 2010

                     31. detsember 2019

                     A   OSA
                     Lubatakse kasutada ainult insektitsiidi ja akaritsiidina.
                     B   OSA
                     VI lisa ühtsete põhimõtete rakendamisel võetakse arvesse parafiinõli CASi nr 8042-47-5 käsitleva hindamisaruande järeldusi, eelkõige selle I ja II liidet.
                     Kasutustingimused sisaldavad vajaduse korral riski vähendamise meetmeid.
                     Asjaomased liikmesriigid nõuavad järgmiste andmete esitamist:

                                 —

                                 tehnilise materjali spetsifikatsioon kaubandusliku tootmise puhul, et kontrollida vastavust Euroopa farmakopöa 6.0 kohastele puhtusnõuetele.

                           Nad tagavad, et teataja esitab sellise teabe komisjonile hiljemalt 30. juuniks 2010.”

         (1)  Täiendavad andmed toimeainete identifitseerimiseks ja määratlemiseks on esitatud aruannetes.


title: Nõukogu direktiiv, 9. detsember 1974, millega muudetakse direktiivi 68/193/EMÜ viinamarjapõõsaste vegetatiivse paljundusmaterjali turustamise kohta

text:
Tähtis õiguslik teade

|

31974L0648

Euroopa Liidu Teataja L 352 , 28/12/1974 Lk 0043 - 0044 Soomekeelne eriväljaanne: Peatükk 3 Köide 6 Lk 0035  Kreekakeelne eriväljaanne: Peatükk 03 Köide 11 Lk 0131  Rootsikeelne eriväljaanne: Peatükk 3 Köide 6 Lk 0035  Hispaaniakeelne eriväljaanne: Peatükk 03 Köide 8 Lk 0065  Portugalikeelne eriväljaanne Peatükk 03 Köide 8 Lk 0065

		Nõukogu direktiiv,9. detsember 1974,millega muudetakse direktiivi 68/193/EMÜ viinamarjapõõsaste vegetatiivse paljundusmaterjali turustamise kohta(74/648/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 43,võttes arvesse komisjoni ettepanekut,võttes arvesse assamblee arvamust, [1]võttes arvesse majandus- ja sotsiaalkomitee arvamust [2]ning arvestades, et:alltoodud põhjustel tuleks muuta viinamarjapõõsaste vegetatiivse paljundusmaterjali turustamist käsitleva ja direktiiviga 71/140/EMÜ [3] muudetud nõukogu 9. aprilli 1968. aasta direktiivi 68/193/EMÜ [4] teatavaid sätteid;tuleks selgelt määratleda direktiivi 68/193/EMÜ reguleerimisala;liikmesriikidel peab olema lubatud standardse paljundusmaterjali eristamine erinevate kvaliteedikriteeriumide alusel;teatavates piirkondades valitsevad paljundusmaterjali arengu suhtes niivõrd soodsad tingimused, et asjaomastel liikmesriikidel tuleks võimaldada erandite lubamine nende territooriumil toodetava ja turustatava paljundusmaterjali pikkuse osas;direktiivi kohaldamine võib tekitada teatavatesse liikmesriikidesse importimisel raskusi, kuna mõned liikmesriigid nõuavad importijatelt erinevate üksikasjaliste andmete esitamist; seetõttu tuleks kõnealused üksikasjad ühtlustada;lisas tehtavad muudatused on mõeldud direktiivi kohaldamise võimaldamiseks ning seetõttu tuleks need vastu võtta vastavalt alalise põllumajanduse, aianduse ja metsanduse seemnete ja paljundusmaterjali komitee poolt kehtestatud menetluskorrale;viinamarjade kasvatamine ja paljundusmaterjali turustamine võib teatavates liikmesriikides olla minimaalse majandusliku tähtsusega; seega tuleks asjaomastele liikmesriikidele jätta võimalus taotleda enamiku direktiivi sätete järgimisest vabastamist,ON VASTU VÕTNUD KÄESOLEVA DIREKTIIVI:Artikkel 1Nõukogu direktiivi 68/193/EMÜ muudetakse käesolevaga järgmiselt.Artikkel 2Artikkel 1 asendatakse järgmisega:"Käesolevat direktiivi kohaldatakse ühenduses toodetud ja turustatud viinamarjapõõsaste vegetatiivse paljundusmaterjali (edaspidi "paljundusmaterjali") suhtes."Artikkel 3Artiklile 3 lisatakse järgmine lõige 1a:"1. a Liikmesriigid võivad jagada artiklis 2 nimetatud kategooria "standardmaterjal" erinõuetele vastavateks klassideks. Need erinõuded, apellatsioonipiirkonna või ajapiirangu võib määratleda vastavalt artiklis 17 sätestatud korrale."Artikkel 4Artikli 3 lõikele 4 lisatakse järgmine punkt c:"c) lubada liikmesriikidel olenemata II lisa III jao jaotistest 1B ja 2B vähendada teatavates piirkondades tootmise ja turustamise puhul paljundusmaterjali minimaalseid nõutavaid pikkusi, kui sellise loa andmist õigustavad erilised kasvutingimused."Artikkel 51. Artikkel 11 nimetatakse ümber artikli 11 lõikeks 1.2. Artiklile 11 lisatakse järgmine lõige 2:"2. Liikmesriigid võtavad kõik vajalikud meetmed tagamaks, et pädevatele asutustele esitatakse teisest liikmesriigist või kolmandast riigist pärineva vegetatiivse paljundusmaterjali turustamise käigus järgmised üksikasjad:a) liik (botaaniline nimetus),b) sort ja vajadusel kloon; juurdunud pookokste puhul tuleb kõnealused üksikasjad esitada nii pookealuste kui poogendite kohta,c) kategooria,d) paljundusmaterjali olemus,e) tootjariik ja ametlik kontrolliasutus,f) lähteriik,g) importija,h) materjali kogus.Kõnealuste üksikasjade esitamise viisi võib määratleda vastavalt artiklis 17 sätestatud korrale."Artikkel 6Artikkel 17a asendatakse järgmisega:"Artikkel 17aKõikide teadusalaste teadmiste või meetodite arengust tulenevate muudatuste tegemine lisades otsustatakse vastavalt artiklis 17 sätestatud korrale."Artikkel 7Artikkel 18a asendatakse järgmisega:"Artikkel 18aVastavalt artiklis 17 sätestatud korrale võib liikmesriigi vastavasisulise taotluse esitamisel täielikult või osaliselt vabastada käesoleva direktiivi, välja arvatud artikli 12 lõike 1 ja artikli 12a kohaldamise kohustusest juhul, kui viinamarjade kasvatamine ja paljundusmaterjali turustamine on tema territooriumil minimaalse majandusliku tähtsusega."Artikkel 8IV lisa jao A jaotise a punkt 2 asendatakse järgmisega:"2. Sulgemise eest vastutava isiku nimi ja aadress või tema identifitseerimisnumber."Artikkel 9Liikmesriigid jõustavad käesoleva direktiivi nõuete järgimiseks vajalikud õigusnormid hiljemalt 1. juuliks 1976.Artikkel 10Käesolev direktiiv on adresseeritud liikmesriikidele.Brüssel, 9. detsember 1974Nõukogu nimeleesistujaCh. Bonnet[1] EÜT C 2, 9.1.1974, lk 66.[2] EÜT C 8, 31.1.1974, lk 19.[3] EÜT L 93, 17.4.1968, lk 15.[4] EÜT L 71, 25.3.1971, lk 16.--------------------------------------------------